***З А П И С Н И К***

***од дваесет и третата седница на Советот на Општина Богданци,***

***одржана на 31.10.2014 година во салата на Советот на општина Богданци со почеток во 19.00 часот***

Седницата ја отвори и со неа раководеше Блаже Шапов, Претседател на Советот на општина Богданци.

Од вкупно 11 (единаесет) советници, на седницата беа присутни 10 (десет) члена на Советот на општина Богданци, и тоа: Блаже Шапов - претседател, Ристо Киров, Ристо Енџекчев, Никола Стратров, Риса Бејкова, Борис Ванчев, Сузана Мандалова, Стојан Воданов, Катерина Чрчева и Душко Енџекчев. Отсутен беше советникот Кристијан Тодоров, кој претходно го најавил своето отсуство.

За записничар на седницата беше одредена Даринка Минова од општинската администрација.

Претседателот на Советот констатираше дека има кворум за работа и дека Советот може полноправно да одлучува и најпрво отвори расправа по записникот од дваесет и првата седница која што беше прекината, а сеуште не е продолжена.

За збор се јави Борис Ванчев кој рече дека во делот на советничките прашања неговото обраќање до Градоначалникот и одговорот во врска со точките за легализација за МЛАЗ АД не се опфатени во целост, бидејќи Градоначалникот рекол дека овие точки ќе се стават на наредна седница, а не како што е напишано на некоја од наредните.

Претседателот објасни дека отворена е дискусија по записникот од дваесет и првата седница на Советот, а не од продолжението на дваесет и втората седница.

Бидејќи никој друг не се јави за збор, се премина на изјаснување по записникот. Записникот од дваесет и првата седница се усвои со 9 (девет) гласа „За“ и 1 (еден) глас „Воздржан“ (Борис Ванчев).

Потоа претседателот отвори дискусија по записникот од дваесет и втората седница на советот на општината која што беше прекината.

Бидејќи никој не се јави за збор, се премина на изјаснување по записникот. Записникот од дваесет и втората седница се усвои со 9 (девет) гласа „За“ и 1 (еден) глас „Воздржан“ (Борис Ванчев).

Потоа претседателот отвори дискусија по записникот од продолжението на дваесет и втората седница на советот на општината.

Бидејќи никој не се јави за збор, се премина на изјаснување по записникот. Записникот од продолжението на дваесет и втората седница се усвои со 8 (осум) гласа „За“ и 2 (два) гласа „Воздржан“ (Борис Ванчев и Никола Стратров).

Потоа се премина на работа и Претседателот за работа на оваа седница го предложи следниот

# ДНЕВЕН РЕД

1. **Предлог – Квартален Извештај за Буџетот на општина Богданци за периодот Јули – Септември 2014 година;**
2. **Предлог – Одлука за измена на Одлуката за извршување на Буџетот на општина Богданци за 2014 година;**
3. **Предлог – Одлука за давање одобрение за користење на името на општина Богданци;**
4. **Информација за почеток на процесот за стекнување со регионалниот сертификат за поволно деловно опкружување БФЦ СЕЕ;**
5. **Годишен Извештај за работа на ЈОУДГ „Коста Поп Ристов Делчев“ Богданци за учебната 2013/2014 година;**
6. **Годишна програма за работа на ЈОУДГ „Коста Поп Ристов Делчев“ Богданци за учебната 2014/2015 година;**
7. **Предлог-Одлука за донесување на урбанистичко планска документација и вклопување на бесправниот објект во истата (КП бр.245/1);**
8. **Предлог-Одлука за недонесување на урбанистичко планска документација со која ќе се изврши промена на трасата на сообракајната инфраструктура (КП бр.9831);**
9. **Предлог-Одлука за недонесување на урбанистичко планска документација со која ќе се изврши промена на трасата на сообраќајната инфраструктура (КП бр.10501);**
10. **Предлог-Одлука за донесување на урбанистичко планска документација со која ке се изврши промена на трасата на сообракајната инфраструктура (КП бр.10603);**
11. **Советнички прашања.**

Претседателот на Советот отвори расправа по предложениот дневен ред.

За збор се јави Градоначалникот кој побара поради итноста на одлуките да се дополни дневниот ред со уште три точки и тоа:

1. Предлог-Одлука за проширување и измена на распоредот на средствата во Буџетот на општината (проширување) за 2014 година;
2. Предлог-Одлука за пристапување кон измени и дополнувања на Статутот на Општина Богданци;
3. Предлог-Одлука за остварување на меѓуопштинска соработка на Општина Богданци со Општина Гевгелија.

Бидејќи немаше други предлози за дополнување или измена на дневниот ред, Претседателот најпрво го стави предлогот на Градоначалникот за дополнување на дневниот ред на гласање.

Предлогот за дополнување на дневниот ред не се усвои бидејќи советниците се изјаснија со 5 (пет) гласа „За“ (Душко Енџекчев, Стојан Воданов, Ристо Енџекчев, Катерина Чрчева и Сузана Мандалова) и 5 (пет) гласа „Воздржан“ (Блаже Шапов, Борис Ванчев, Ристо Киров, Никола Стратров и Риса Бејкова).

Потоа се премина на усвојување на предложениот дневен ред од страна на Претседателот на советот.

Дневниот ред се усвои со 7 (седум) гласа „За“ и 3 (три) гласа „Воздржан“ (Стојан Воданов, Катерина Чрчева и Ристо Енџекчев).

По усвојување на дневниот ред, седницата на Советот се прекина бидејќи членовите на Советот (Блаже Шапов, Борис Ванчев, Ристо Киров, Риса Бејкова, Сузана Мандалова и Никола Стратров) ја напуштија седницата без образложение, а со тоа немеше кворум за понатамошна работа.

**Бр. 07-2405/1**

**31.10.2014 год. Претседател**

**Богданци на Советот на општина Богданци**

**Блаже Шапов**